Source: http://www.bihon.ro/program-incarcat-de-pregatire-pentru-csm/1665625
Timestamp: 2017-09-26 18:22:48+00:00

Document:
Program încărcat de pregătire pentru CSM - BIHON
Program încărcat de pregătire pentru CSM
19. iulie 2016 12:58
Campioana CSM CSU se va reuni la 31 iulie şi va susţine numeroase meciuri de verificare.
Demararea pregătirilor pentru viitorul sezon se va produce mai repede decât în anii anteriori. Reunirea lotului echipei campioane va avea loc la data de 31 iulie, urmată în zilele următoare de efectuarea analizelor medicale. După o săptămână de reacomodare cu efortul, pe plan local, echipa orădeană se va deplasa la Debrecen, pentru un stagiu de pregătire centralizată, pe durata a zece zile, până la 17 august. Aici, accentul va fi pus pe încărcarea fizică,
CSM CSU va reveni la Oradea în cea de-a doua jumătate a lunii august, după încheierea Campionatului European U 16 ani feminin, găzduit de oraşul nostru. Antrenamentele vor continua pe plan local, după care vor urma primele meciuri de verificare. În perioada 26-28 august, CSM CSU Oradea va lua parte la Memorialul Elemer Torday, la Sibiu, unde va disputa trei meciuri, cu BCM U Piteşti, SCM U Craiova şi CSU Atlassib. La 1-3 septembrie, orădenii vor participa la Cupa Mureş Târgu Mureş, unde vor juca alte două sau trei partide. Perioada precompetiţională se va încheia cu Memorialul Antonio Alexe, programat la 8-10 septembrie.
Trei echipe la Memorial
Ediţia din acest a turneului memorial, cea de-a 7-a, va reuni la start doar trei echipe, CSM CSU Oradea, KK Partizan Belgrad şi BM Slam Stal Ostrow. Decizia de a micşora de la patru la trei numărul formaţiilor participante a fost luată pentru a nu încărca excesiv programul echipei noastre, într-o perioadă în care riscul accidentărilor este mare.
Partizan Belgrad este cel mai puternic club din baschetul sârbesc, fiind de 21 de ori campioană naţională şi de 13 ori câştigătoare a Cupei Serbiei. A cucerit de-a lungul istoriei sale o ediţie Euroligii, trei Cupe Korac şi a triumfat de şase ori în Liga Adriatică. La rândul său, BM Slam Stal Ostrow face parte din prima ligă a Poloniei, încheind ediţia trecută de campionat pe locul 13.
Startul oficial în noul sezon va avea loc la 15 septembrie, cu Supercupa României, în care campioana în exerciţiu, CSM CSU Oradea va întâlni, la Arena „Antonio Alexe”, deţinătoarea Cupei, U BT Cluj-Napoca. Liga Naţională va începe la data de 19 septembrie, echipa noastră urmând să joace în deplasare cu finalista ediţiei trecute, BC Mureş.
Taguri: CSM CSU Oradea

References: CSM 
 CSM

 CSM 

CSM 
 CSM 
 CSM 
 CSM 
 CSM